Miguel Veloso

Miguel Luís Pinto Veloso, nado en Coímbra o 11 de maio de 1986, é un futbolista portugués. Xoga de centrocampista e na actualidade xoga polo FK Dynamo Kyiv.

 Traxectoria 
Formouse nas catgorías inferiores Sport Lisboa e SL Benfica, pero tiña problemas de peso o cal foi motivo de abandono. Despois do Sport Lisboa e Benfica ingresou no CAC onde xogou un ano para despois pasar ao Sporting Clube de Portugal. O club sportinguista cedeuno ao CD Olivais e Moscavide na tempada 2005/06, onde axudou ó club a subir á Liga de Honra. O seu debut foi o 9 de setembro de 2006 contra o Nacional de Madeira

O seu primeiro contrato profesional comezou na tempada 2005/06 e rematou en xaneiro de 2007, renovando por outros 6 anos. Asumiu unha posición de relevancia despois dunha excelente exhibición na vitoria 1-0 do Sporting sobre o Inter de Milán de Luís Figo na Liga de Campións.

O día 30 de xullo de 2010, o Sporting confirmou o traspaso de Miguel Veloso ao Genoa CFC, por un total de 9 millóns de euros e o traspaso de Alberto Zapater.

O 4 de xullo de 2012, o FC Dynamo Kyiv conseguiu a súa contratación, por un prezo en torno aos sete millós de euros, cun contrato de duración de catro tempadas.

 Selección portuguesa de fútbol 
Miguel Veloso participou no Campionato da Europa de sub-21 en 2007 nos Países Baixos anotando 2 goles, o que non evitou a eliminación da selección portuguesa na fase de grupos.

O 14 de agosto de 2007, Miguel Veloso foi chamado por primeira vez pola Selección absoluta, dirixida por Luiz Felipe Scolari para xogar un encontro contra Armenia.

miniatura
Miguel Veloso foi un dos 23 convocados por Luiz Felipe Scolari para a Eurocopa de Fútbol 2008.

Marcou o seu primeiro gol coa Selección contra Malta o 14 de outubro de 2009.

 Palmarés 
 Club 
Olivais e Moscavide
 Segunda División Portuguesa: 2005–06

Sporting
 Taça de Portugal: 2006–07, 2007-08
 Supertaça Cândido de Oliveira: 2007, 2008

Dínamo de Kíiv
 Copa de Ucraína: 2013-14

 Selección 
 Campionato Europeo Sub-17: 2003

 Individual 
 Xogador revelación do campionato: 2006-07

 Véxase tamén 
 Ligazóns externas 
 Sitio web oficial de Miguel Veloso 
 Historial de traspasos do xogador 

Categoría:Nados en Coímbra
Categoría:Nados en 1986
Categoría:Centrocampistas de fútbol
Categoría:Futbolistas de Portugal
Categoría:Xogadores do Sporting Clube de Portugal
Categoría:Xogadores do Genoa CFC
Categoría:Xogadores do FC Dynamo Kyiv
Categoría:Xogadores da selección de fútbol de Portugal
Categoría:Xogadores do Mundial de Fútbol de 2014